**การขุดดิน**

**มาตรา ๑๗** ผู้ใดประสงค์จะทำการขุดดิน โดยมีความลึกจากระดับพื้นดินเกินสามเมตร หรือมีพื้นที่ปากบ่อดินเกินหนึ่งหมื่นตารางเมตร หรือมีความลึกหรือพื้นที่ตามที่เจ้าพนักงานท้องถิ่นประกาศกำหนดให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด โดยยื่นเอกสารแจ้งข้อมูล ดังต่อไปนี้

๑. แผนผังบริเวณที่ประสงค์จะทำการขุดดิน

๒. แผนผังแสดงเขตที่ดินและที่ดินบริเวณข้างเคียง

๓. รายการที่กำหนดไว้ในกฎกระทรวงที่ออกตามมาตรา ๖

๔. วิธีการขุดดิน และการขนดิน

๕. ระยะเวลาทำการขุดดิน

๖. ชื่อผู้ควบคุมงานซึ่งจะต้องเป็นผู้มีคุณสมบัติตามที่กำหนด

ในกฎกระทรวง

๗. ที่ตั้งสำนักงานของผู้แจ้ง

๘. ภาระผูกพันต่างๆ ที่บุคคลอื่นมีส่วนได้เสียเกี่ยวกับที่ดินที่

จะทำการขุดดิน

๙. เอกสารและรายละเอียดอื่นๆ ที่คณะกรรมการกำหนดโดย

ประกาศ ในราชกิจจานุเบกษา

ถ้าผู้แจ้ง ได้ดำเนินการตามที่ระบุไว้ในข้างต้นแล้ว ให้เจ้าพนักงานท้องถิ่น ออกใบรับแจ้ง ตามแบบที่เจ้าพนักงานท้องถิ่นกำหนด เพื่อเป็นหลักฐานการแจ้งให้แก่ผู้นั้น **ภายในเจ็ดวัน** นับแต่วันที่ได้รับแจ้ง และให้ผู้แจ้งเริ่มต้นทำการขุดดินตามที่ได้แจ้งไว้ ได้ตั้งแต่วันที่ได้รับแจ้ง

ถ้าการแจ้งเป็นไปโดยไม่ถูกต้อง ให้เจ้าพนักงานท้องถิ่นแจ้งให้แก้ไขให้ถูกต้องภายในเจ็ดวัน นับตั้งแต่วันที่มีการแจ้งตามข้างต้น

ถ้าผู้แจ้งได้แก้ไขให้ถูกต้องภายในเวลาที่กำหนด ให้เจ้าพนักงานท้องถิ่นออกใบรับแจ้ง ให้แก่ผู้แจ้ง  **ภายในสามวัน** นับแต่วันที่ได้รับแจ้งที่ถูกต้อง

ผู้ได้รับใบรับแจ้งต้องเสียค่าธรรมเนียมและค่าใช้จ่ายตามที่กำหนดในกฎกระทรวง

**\*\*\* การขุดบ่อน้ำใช้ที่มีพื้นที่ปากบ่อไม่เกินสี่ตารางเมตร ผู้ขุดดินไม่ต้องต่อแจ้งเจ้าพนักงานท้องถิ่น \*\*\***

**\*\*\* อัตราค่าธรรมเนียมการขุดดิน ถมดิน \*\*\***

๑. ค่าธรรมเนียมใบรับแจ้งการขุดดินหรือถมดิน ครั้งฉบับละ

๕๐๐ บาท

๒. ค่าคัดสำเนาหรือถ่ายเอกสาร หน้าละ ๑ บาท

**บทกำหนดโทษ**

* **มาตรา ๓๕** ผู้ใดทำการขุดดินตามมาตรา ๑๗ หรือ ทำการถมดินตามมาตรา ๒๖ วรรคสาม โดยไม่ได้รับใบรับแจ้งจากเจ้าพนักงานท้องถิ่น ตามมาตรา ๑๗ วรรคสอง หรือมาตรา ๒๖ วรรคสี่ แล้วแต่กรณี ต้องจำคุกไม่เกินหนึ่งปี หรือปรับไม่เกินห้าหมื่นบาท หรือทั้งจำทั้งปรับ

หากการกระทำตามวรรคหนึ่งเกิดขึ้นในบริเวณห้ามขุดดิน

หรือถมดินตามมาตรา ๖ ( ๑ ) ผู้นั้นต้องระวางโทษจำคุก

ไม่เกินสองปี หรือปรับไม่เกินหนึ่งแสนบาท หรือทั้งจำทั้ง

ปรับ

* **มาตรา ๓๖** ผู้ใดไม่ปฏิบัติตามมาตรา๒๐ หรือมาตรา

๒๗ ต้องระวางโทษปรับไม่เกินสามหมื่นบาท และปรับรายวันอีกวันละไม่เกินหนึ่งพันบาท ตลอดเวลาที่ยังไม่ปฏิบัติตาม

* **มาตรา ๓๗** ผู้ใดไม่ปฏิบัติตามมาตรา ๒๔ และมาตรา ๒๖ วรรคหนึ่ง ต้องระวางโทษปรับไม่เกินหนึ่งหมื่นบาท
* **มาตรา ๓๘** ผู้ใดขัดขวางหรือไม่อำนวยความสะดวกตามสมควรแก่พนักงานเจ้าหน้าที่ในการปฏิบัติการ ตามมาตรา ๓๐ ต้องระวางโทษปรับไม่เกินสองพันบาท
* **มาตรา ๓๙** ผู้ขุดดินใดไม่ปฏิบัติตามมาตรา ๒๕ ต้องระวางโทษปรับจำคุกไม่เกินหนึ่งเดือน และหรือปรับไม่เกินห้าพันบาท หรือทั้งจำทั้งปรับ
* **มาตรา ๔๐** ผู้ใด ได้รับคำสั่งของเจ้าพนักงานท้องถิ่น ให้หยุดการขุดดินหรือการถมดิน ตามมาตรา ๒๙ วรรคสอง หรือมาตรา ๓๑ วรรคหนึ่งหรือวรรคสองไม่ปฏิบัติตามคำสั่งนั้น ต้องระวางโทษจำคุกไม่เกินหนึ่งปี หรือปรับไม่เกินห้าหมื่นบาท หรือทั้งจำทั้งปรับ
* **มาตรา ๔๑** ผู้ใดได้รับคำสั่งของเจ้าพนักงานท้องถิ่น ให้จัดการป้องกัน ความเสียหายที่อาจเกิดขึ้นหรือจัดการแก้ไขการขุดดิน หรือถมดิน ตามมาตรา ๒๙ วรรคสอง หรือมาตรา ๓๑ วรรคหนึ่งหรือวรรคสอง ไม่ปฏิบัติตามคำสั่งนั้น ต้องระวางโทษปรับไม่เกินสองพันสามหมื่นบาท และปรับเป็นรายวันอีก วันละไม่เกินห้าร้อยบาท ตลอดเวลาที่ไม่ปฏิบัติตาม
* **มาตรา ๔๒** บรรดาความผิดตามพระราชบัญญัตินี้ นอกจากมาตรา ๓๕ วรรคสอง ให้เจ้าพนักงานท้องถิ่นหรือผู้ซึ่งเจ้าพนักงานท้องถิ่น มอบหมายมีอำนาจเปรียบเทียบปรับผู้ต้องหาได้ เมื่อผู้ต้องหาได้ชำระค่าปรับตามจำนวนที่เปรียบเทียบภายในสามสิบวันแล้วให้ถือว่าคดีเลิกกันตามประมวลกฎหมายวิธีพิจารณาความอาญา



**การถมดิน**

**มาตรา ๒๖** ผู้ใดประสงค์จะทำการถมดิน โดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียง และมีพื้นที่ของเนินดิน ไม่เกินสองพันตารางเมตร หรือมีพื้นที่ตามที่เจ้าพนักงานท้องถิ่น ประกาศกำหนด ต้องจัดให้มีการระบายน้ำเพียงพอ ที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่น

พื้นที่ที่เจ้าพนักงานท้องถิ่นประกาศกำหนดตามวรรคหนึ่ง ต้องไม่เกินสองพันตารางเมตร

การถมดินที่มีพื้นที่เกินสองพันตารางเมตร หรือมีพื้นที่เกินกว่าที่เจ้าพนักงานท้องถิ่นประกาศกำหนดตามวรรคหนึ่ง นอกจากจะต้องจัดให้มีการะบายน้ำตามวรรคหนึ่ง ต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด

ถ้าผู้แจ้งได้ดำเนินการตามที่ระบุไว้ในวรรคสามโดยถูกต้องแล้ว ให้เจ้าพนักงานท้องถิ่นออกใบรับแจ้ง ตามแบบที่เจ้าพนักงานท้องถิ่นกำหนด เพื่อเป็นหลักฐานการแจ้งให้แก่ผู้นั้นภายในเจ็ดวัน นับตั้งแต่วันที่ได้รับแจ้ง และให้ผู้แจ้งเริ่มต้นทำการถมดินตามที่ได้แจ้ง ไว้ได้ ตั้งแต่วันที่ได้รับใบรับแจ้ง ให้นำบทบัญญัติมาตรา ๑๗ วรรคสาม วรรคสี่ และวรรคห้า มาตรา ๑๘ มาตรา ๑๙ และมาตรา ๒๒ มาใช้บังคับโดยอนุโลม

**เอกสารประกอบ**

**การแจ้งขออนุญาตขุดดิน ถมดิน**

๑. สำเนาบัตรประชาชน ( ผู้ขออนุญาต ) จำนวน ๑ ชุด

๒. สำเนาทะเบียนบ้าน ( ผู้ขออนุญาต ) จำนวน ๑ ชุด

๓. สำเนาโฉนดที่ดิน ( ถ่ายเท่าตัวจริง หน้า/หลัง)จำนวน ๑ ชุด

๔. แผนผังบริเวณที่ประสงค์จะทำการขุดดิน จำนวน ๒ ชุด

๕. แผนผังแสดงแนวเขตที่ดินและที่ดินบริเวณข้างเคียง จำนวน

๒ ชุด

๖. รายการที่กำหนดไว้ในกฎกระทรวงที่ออกตามมาตรา ๖

จำนวน ๒ ชุด

๗. ( แสดงวิธีการขุดดิน การขนดินและระยะเวลาทำการขุดดิน )

จำนวน ๑ ชุด

๘. ผู้อออกแบบ ( วิศวกรระดับสามัญเป็นอย่างน้อย )

* สำเนาบัตรประกอบวิชาชีพวิศวกร จำนวน ๑ ชุด
* หนังสือรับรองเป็นผู้ออกแบบ จำนวน ๑ ชุด

๙. ผู้ควบคุมงาน ( วิศวกรระดับภาคีเป็นอย่างน้อย )

* สำเนาบัตรประกอบวิชาชีพวิศวกร จำนวน ๑ ชุด
* หนังสือรับรองเป็นผู้ควบคุมงาน จำนวน ๑ ชุด

**ระยะเวลาในการดำเนินการออกใบอนุญาต ๗ วัน**

**เทศบาลตำบลโพนทอง**

****

**คู่มือสำหรับประชาชน**

**เรื่อง ” การขุดดินและถมดิน ”**

**ตามพระราชบัญญัติขุดดินและถมดิน พ.ศ . ๒๕๔๓**

****

**กองช่าง เทศบาลตำบลโพนทอง**

**โทรศัพท์ : ๐๔๓ – ๘๔๐ –๔๗๗ – ๘**

**เทศบาลตำบลโพนทอง**

****

**คู่มือสำหรับประชาชน**

**เรื่อง*”การขออนุญาตขุดดินและถมดิน***

**ตามพระราชบัญญัติขุดดินและถมดิน พ.ศ . ๒๕๔๓**

****

**กองช่าง เทศบาลตำบลโพนทอง**

**โทรศัพท์ : ๐๔๓ – ๘๔๐ –๔๗๗ – ๘**

**ระยะเวลาในการดำเนินการออกใบอนุญาต ๗ วัน**